གཞན་བོད་གངས་ཅན་ལྗོངས་ནི་འཛམ་གླིང་གི་ལྷོ་བྱང་སྣེ་གཉིས་ཕུད་པའི་འཁྱགས་ཀླུང་སྟོང་ཕྲགཡོད་པའི་ནང་ནས་ཆུའི་འབྱུང་ཁུངས་མང་ཤོས་ཀྱི་ཡུལ་གྲུ་ཞིག་ཡིན་པའི་ཕྱིར་ན།དེང་སང་མི་མང་ཆེ་བས་བོད་གངས་རིའི་ལྗོངས་ལ་འཛམ་གླིང་གི་སྣེ་གསུམ་པ་ཞེས་འབོད་ཀྱིན་ཡོད་ཅིང་།དེ་ནས་ཨེ་ཤ་ཡའི་རྒྱལ་ཁབ་དག་གི་ཆུ་བོའི་བརྒྱ་ཆལྷག་དང་།རྒྱ་ཡུལ་གྱི་ཆུ་བོའི་བརྒྱ་ཆལྷག་གི་ཆུའི་འབྱུང་ཁུངས་ནི་བོད་གངས་ཅན་ལྗོངས་ཡིན་པ་ནི་ཚང་མས་ཤེས་གསལ་ལྟར་རོ།།དེས་ན་གྲང་བའི་ཞིང་ཁམས་དགོས་ན་ཁ་བའི་ལྗོངས་དང་།དྲོད་ཀྱི་ཞིང་ཁམས་དགོས་ན་ཉི་འོད་ཀྱི་འབྱུང་ཁུངས་ལྟ་བུར་གྱུར་པ་ནི་བོད་ཅེས་པའི་མི་རིགས་ཀྱི་མེས་པོར་གྱུར་པའི་ཕ་སྤྲེའུ་བྱང་ཆུབ་སེམས་དཔའ་དང་མ་བྲག་སྲིན་མོ་གཉིས་ཀྱི་འབྱུང་གནས་དང་།དེ་གཉིས་ཀྱི་བུ་རབས་ཚ་རྒྱུད་ལས་འཕེལ་བའི་བོད་ཅེས་པའི་མི་རིགས་ཤིག་གི་བདེ་སྡུག་གི་འཚོ་བ་སྐྱེལ་ས་དང་།གནས་ས།ཁྱད་པར་དུ་བོད་གངས་ཅན་པ་རྣམས་ཀྱིས་སྣོད་བཅུད་གཉིས་དང་།ཡང་ན་ཕྱི་ནང་གཉིས་སོགས་གང་གི་མདུན་ལམ་དང་།འཕེལ་རྒྱས་སོགས་ཀྱི་ཆེད་དུ་འདྲ་མཉམ་དང་།དྲང་བདེན།རང་དབང་སོགས་རྩོད་ལེན་བྱ་བའི་གནས་ཤིག་སྟེ།གངས་ཅན་ཁ་བའི་ལྗོངས་ཞེས་གྲགས་པ་ནི་ང་ཚོ་སྒང་བ་བོད་ཀྱི་ཕ་ས་ཡིན་པའི་ཕྱིར་ན།ང་ཚོའི་ཕ་ས་དང་ཕ་ཡུལ་ལ་བོད་གངས་ཅན་ཞེས་ཐོགས་པའི་རྒྱུ་མཚན་ལའང་།དེ་ཡང་ཇི་སྐད་དུ་གྲགས་ན།